Ny runde om helseloven i Kongressen
De foreslår at også presidenten skal omfattes av reformen. Det nye forslaget har svært små sjanser til å passere i Kongressens andre kammer, Senatet, der demokratene har flertall. Faren for at store deler av USAs offentlige myndigheter må stenge dørene tirsdag, er dermed overhengende. Fristen for å komme til enighet går ut ved midnatt, amerikansk tid. Stridens kjerne er president Barack Obamas helsereform. Den gir helsetjenester til 30 millioner amerikanere som tidligere ikke var dekket.Tidligere mandag ble et republikansk lovforslag som ville gitt fortsatt drift hos USAs offentlige kontorer og virksomheter, avvist i Senatet. Forslaget innebar en utsettelse av president Barack Obamas prestisjefylte helsereform i ett år, noe demokratene ikke kunne godta. Dermed ligger ballen på nytt hos Representantenes hus, der republikanerne har flertall. En kilde i partiet sier til Reuters at de vil fremme et nytt budsjettforslag med en utsettelse av punktet i helsereformen som krever at alle uten helseforsikring skal omfattes. Det nye forslaget krever også at presidenten selv, sentrale tjenestemenn i regjeringen og kongressmedlemmer og deres rådgivere skal omfattes av det såkalte «Obamacare».
Republikanerne i Representantenes hus legger mandag fram et nytt forslag til budsjett som innebærer utsettelser av Obamas helsereform.